ข้อบังคับเจ้าพนักงานจราจรทั่วราชอาณาจักรข้อบังคับเจ้าพนักงานจราจรทั่วราชอาณาจักรว่าด้วยแก้ไขเปลี่ยนแปลงการห้ามรถยนต์บรรทุกตั้งแต่๑๐ ล้อขึ้นไป และรถบางชนิดเดินในถนนบางสายในเขตกรุงเทพมหานครพ.ศ.๒๕๓๔----------- ตามที่ได้มีข้อบังคับเจ้าพนักงานจราจรทั่วราชอาณาจักรว่าด้วยการห้ามรถยนต์บรรทุกตั้งแต่ ๑๐ล้อขึ้นไปและรถบางชนิดเดินในถนนบางสายในเขตกรุงเทพมหานคร ฉบับลงวันที่ ๗ ธันวาคม ๒๕๒๗ และข้อบังคับเจ้าพนักงานจราจรทั่วราชอาณาจักรว่าด้วย การห้ามรถยนต์บรรทุกตั้งแต่ ๑๐ล้อขึ้นไปและรถบางชนิดเดินในถนนบางสายในเขตกรุงเทพมหานคร นั้น เพื่อเป็นการสมควรแก่การปรับปรุงเส้นทางเดินรถที่ได้รับการผ่อนผันให้เหมาะสมยิ่งขึ้นอันก่อให้เกิดความสะดวกรวดเร็วในการขนส่งสินค้าของรถยนต์บรรทุกขนาดใหญ่และต่อผู้ใช้ยวดยานพาหนะโดยทั่วไปรวมทั้งเพื่อลดปัญหาการจราจรแออัดในเขตกรุงเทพมหานคร ซึ่งเป็นผลดีในทางเศรษฐกิจตลอดจนเพื่อความสะดวกและปลอดภัยในการจราจร ฉะนั้นอาศัยอำนาจตามความในมาตรา ๑๓๙ แห่งพระราชบัญญัติจราจรทางบก พ.ศ. ๒๕๒๒ อธิบดีกรมตำรวจ ในฐานะเจ้าพนักงานทั่วราชอาณาจักรจึงออกข้อบังคับไว้ดังต่อไปนี้ ข้อ๑ ข้อบังคับนี้เรียกว่า"ข้อบังคับเจ้าพนักงานจราจรทั่วราชอาณาจักร ว่าด้วย แก้ไขเปลี่ยนแปลงการห้ามรถยนต์บรรทุกตั้งแต่ ๑๐ ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ. ๒๕๓๓" ข้อ๒ ให้ยกเลิก ๒.๑ข้อบังคับเจ้าพนักงานจราจรทั่วราชอาณาจักร ว่าด้วย การห้ามรถยนต์บรรทุกตั้งแต่ ๑๐ ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ. ๒๕๒๗ ฉบับลงวันที่ ๗ ธันวาคม พ.ศ. ๒๕๒๗ ๒.๒ข้อบังคับเจ้าพนักงานจราจรทั่วราชอาณาจักร ว่าด้วย การห้ามรถยนต์บรรทุกที่มีล้อตั้งแต่ ๑๐ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ. ๒๕๓๐ (ฉบับที่ ๒) ลงวันที่ ๒๗ กุมภาพันธ์ ๒๕๓๐ ๒.๓ข้อบังคับเจ้าพนักงานจราจรทั่วราชอาณาจักร ว่าด้วย การห้ามรถยนต์บรรทุกตั้งแต่ ๑๐ ล้อขึ้นไป และรถบางชนิดเดินในถนนบางสายในเขตกรุงเทพมหานครพ.ศ. ๒๕๓๑ (ฉบับที่ ๓) ลงวันที่ ๒๐ มกราคม พ.ศ. ๒๕๓๑ ๒.๔ข้อบังคับเจ้าพนักงานจราจรทั่วราชอาณาจักร ว่าด้วย การห้ามรถยนต์บรรทุกที่มีล้อ ตั้งแต่ ๑๐ ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ. ๒๕๓๑ (ฉบับที่ ๔) ลงวันที่ ๔ กุมภาพันธ์ พ.ศ. ๒๕๓๑ ข้อ๓ ห้ามรถยนต์บรรทุกต่อไปนี้เดินในเขตกรุงเทพมหานคร ระหว่างเวลา ๐๖.๐๐-๑๐.๐๐ น. และ ๑๕.๐๐-๒๑.๐๐ น. เว้นวันหยุดราชการ ๓.๑รถยนต์บรรทุกที่มีล้อตั้งแต่ ๑๐ ล้อขึ้นไป ๓.๒รถยนต์บรรทุกที่มีเพลาตั้งแต่ ๓ เพลาขึ้นไป และรถพ่วง ความในข้อนี้มิให้ใช้บังคับแก่รถยนต์บรรทุกที่ได้รับหนังสืออนุญาตผ่อนผันจากเจ้าพนักงานจราจร ข้อ๔ ห้ามรถยนต์บรรทุกต่อไปนี้เดินในเขตกรุงเทพมหานคร ระหว่างเวลา ๐๖.๐๐-๒๑.๐๐ น. ๔.๑รถยนต์บรรทุกของหนักอื่น ๆ เช่น รถยนต์บรรทุกซุงเสาเข็ม ความในข้อนี้มิให้ใช้บังคับแก่รถยนต์บรรทุกที่ได้รับหนังสืออนุญาตผ่อนผันจากเจ้าพนักงานจราจร ข้อ๕ข้อบังคับนี้ไม่ใช้บังคับแก่รถตามข้อ ๓.๑, ๓.๒ และ ๔.๑ ซึ่งเดินรถในถนนดังต่อไปนี้ ๕.๑ถนนอาจณรงค์ ตั้งแต่ท่าเรือคลองเตยถึงทางด่วนเฉลิมมหานคร ๕.๒ถนนเกษมราษฎร์ตั้งแต่ท่าเรือคลองเตยถึงทางด่วนเฉลิมมหานคร ๕.๓บนทางด่วนเฉลิมมหานครทุกสาย ๕.๔ถนนสุวินทวงศ์ ตั้งแต่ทางแยกถนนรามอินทราถึงสุดเขตกรุงเทพมหานคร ๕.๕ถนนร่มเกล้าตั้งแต่ทางแยกถนนรามอินทราถึงทางแยกถนนอ่อนนุช ๔.๖ถนนอ่อนนุช ตั้งแต่ทางแยกถนนร่มเกล้า ถึงทางแยกทางหลวงแผ่นดินหมายเลข ๓๒๕๖ (ถนนลาดกระบังอ่อนนุช) ๕.๗ทางหลวงแผ่นดินหมายเลข ๓๒๕๖ (ถนนลาดกระบังอ่อนนุช) ตั้งแต่ทางแยกถนนอ่อนนุช ถึงสุดเขตกรุงเทพมหานคร ๕.๘ถนนบางนา-ตราด ตั้งแต่ทางแยกถนนสุขุมวิท ถึงสุดเขตกรุงเทพมหานคร ๕.๙ถนนสุขุมวิท ตั้งแต่ทางแยกถนนบางนา- ตราด ถึงสุดเขตกรุงเทพมหานคร ๕.๑๐ถนนพระรามที่ ๒ (ธนบุรี-ปากท่อ) ตั้งแต่ทางแยกถนนสุขสวัสดิ์ ถึงสุดเขตกรุงเทพมหานคร ๕.๑๑ถนนสุขสวัสดิ์ ตั้งแต่สะพานข้ามคลองดาวคนอง ถึงสุดเขตกรุงเทพมหานคร ๕.๑๒ถนนสมเด็จพระเจ้าตากสิน ตั้งแต่ทางแยกถนนมไหสวรรย์ ถึงสะพานข้ามคลองดาวคนอง ๕.๑๓ถนนมไหสวรรย์ ตั้งแต่ทางแยกถนนสมเด็จพระเจ้าตากสิน ถึงทางแยกถนนเจริญกรุง ๕.๑๔สะพานกรุงเทพ ๕.๑๕ถนนพระรามที่ ๓ (ถนนเลียบแม่น้ำเจ้าพระยา) ตั้งแต่ทางแยกถนนเจริญกรุง ถึงทางด่วนเฉลิมมหานคร ๕.๑๖ถนนนิมิตรใหม่ ตั้งแต่ทางแยกถนนสุวินทวงศ์ ถึงสุดเขตกรุงเทพมหานคร ๕.๑๗ทางหลวงแผ่นดินหมายเลข ๓๔๐ (ถนนวงแหวนรอบนอก) ตั้งแต่ทางแยกถนนบางกอกน้อย-นครชัยศรี ถึงสุดเขตกรุงเทพมหานคร ๕.๑๘ถนนบางกอกน้อย-นครชัยศรี ตั้งแต่ทางแยกทางหลวงแผ่นดินหมายเลข ๓๔๐ ถึงสุดเขตกรุงเทพมหานคร ๕.๑๙ถนนพุทธมณฑลสายที่ ๒ ตั้งแต่ทางแยกถนนบางกอกน้อย-นครไชยศรี ถึงทางแยกถนนเพชรเกษม ๕.๒๐ถนนเพชรเกษม ด้านขาออก ตั้งแต่ทางแยกถนนจรัญสนิทวงศ์ ถึงสุดเขตกรุงเทพมหานคร ด้านขาเข้า ตั้งแต่ทางหลวงแผ่นดินหมายเลข ๓๔๐(ถนนวงแหวนรอบนอก) ถึงสุดเขตกรุงเทพมหานคร ๕.๑๒ถนนรัชดาภิเษก ตั้งแต่แยกถนนตากสิน ถึงแยกถนนจรัญสนิทวงศ์ ข้อ๖ ห้ามจอดรถบรรทุกตามข้อ ๓ และข้อ ๔ในถนนทุกสายตาม ข้อ ๕ ตลอดเวลา ข้อ๗ ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๑๔ มกราคม พ.ศ. ๒๕๓๔ พลตำรวจเอกแสวง ธีระสวัสดิ์ อธิบดีกรมตำรวจ เจ้าพนักงานจราจรทั่วราชอาณาจักร[รก.๒๕๓๔/๒๘/๗๗/๒๑ กุมภาพันธ์ ๒๕๓๔]